Source: https://www.roznava.sk/obytna-zona-pod-gombasom-roznava4567
Timestamp: 2019-05-24 20:12:47+00:00
Document Index: 8650156

Matched Legal Cases: ['§ 117', '§ 5', '§ 5', '§ 35', '§ 36', '§ 41', '§ 37', '§ 39', '§ 39', '§ 41', '§ 4', '§ 46', '§ 27', '§ 17', '§ 49', '§ 49', '§ 40', '§ 40', '§ 36', '§ 36', '§ 36', '§ 36', '§ 37']

Číslo: 2160/2019-28939-VYST-Šm
V Rožňave dňa 17. 04. 2019
o zmene územného rozhodnutia o umiestnení stavby
MON – DREV s.r.o., so sídlom Budulovská 3043, 045 01 Moldava nad Bodvou, podal na tunajšom stavebnom úrade návrh na vydanie zmeny územného rozhodnutia o umiestnení stavby: „OBYTNÁ ZÓNA POD GOMBÁŠOM ROŽŇAVA“.
Rozhodnutie o umiestnení predmetnej stavby pre spoločnosť DAVID TRADE s.r.o., Jazerná č. 1, Košice bolo vydané Mestom Rožňava, stavebným úradom dňa 24.05.2012 pod č. 3218/2011-06-Do, ktoré nadobudlo právoplatnosť 02.07.2012.
Navrhovaná zmena územného rozhodnutia sa týka zmeny na pozemkoch parc. č. KN-C 5055/66, 5055/67, 5055/68 a 5055/69 v k. ú. Rožňava, v rozsahu zmeny stavebných objektov: SO – 01 Rodinné domy a SO – 03 Miestne komunikácie.
Mesto Rožňava, ako príslušný stavebný úrad podľa § 117 ods. 1 zákona č. 50/1976 Zb. o územnom plánovaní a stavebnom poriadku v platnom znení (ďalej len „stavebný zákon“), v nadväznosti na § 5 písm. a) zákona č. 608/2003 Z. z. o štátnej správe pre územné plánovanie, stavebný poriadok a bývanie v platnom znení a v spojení s §§ 5, 13 zákona č. 369/1990 Zb. o obecnom zriadení v platnom znení prerokoval návrh v územnom konaní s účastníkmi konania, dotknutými orgánmi štátnej správy, správcami a vlastníkmi inžinierskych sietí postupom podľa § 35 a § 36 v nadväznosti na § 41 stavebného zákona v platnom znení. Posúdil návrh podľa § 37 a 38 stavebného zákona v platnom znení a zosúladil stanoviská uplatnené dotknutými orgánmi a vyhodnotil námietky a vyjadrenia účastníkov konania.
Na základe toho vydáva v súlade s § 39, § 39a a § 41 ods. 1 stavebného zákona
v platnom znení, § 4 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, v súlade s §§ 46, 47 zákona č. 71/1967 Zb. o správnom konaní (ďalej len „správny poriadok“) v platnom znení toto
rozhodnutie o zmene územného rozhodnutia o umiestnení stavby
„OBYTNÁ ZÓNA POD GOMBÁŠOM ROŽŇAVA“,
na pozemkoch pôvodných parcelných č. KN-C 5055/66, 5055/67, 5055/68 a 5055/69, a nových parcelných čísiel KN-C 5055/81, 5055/82, 5055/83, 5055/84, 5055/85, 5055/86, 5055/87, 5055/88 a 5055/89 v k. ú. Rožňava,
pre navrhovateľa MON – DREV s.r.o., Budulovská 3043, 045 01 Moldava nad Bodvou.
Pozemky parc. č. KN-C 5055/81, 5055/82, 5055/83, 5055/84, 5055/85, 5055/86, 5055/87, 5055/88 a 5055/89 vznikli geometrickým plánom na úpravu hraníc medzi pozemkami a odčlenenie pozemkov z parc. č. KN-C 5055/66, 5055/67, 5055/68, 5055/69 a 5055/6, pod č. 36 210 161 – 18/2019 vypracovaným dňa 04.03.2019 spoločnosťou GEODÉZIA ROŽŇAVA, s.r.o., Jarná 3, Rožňava, autorizačne overeným Ing. Jaroslavom Palackom, autorizovaným geodetom a kartografom dňa 07.03.2019.
Na základe uvedenej zmeny umiestnenia stavby, v nadväznosti na pôvodné územné rozhodnutie, vydané stavebné povolenia na inžinierske stavby (uvedené v podkladoch rozhodnutia), a na dokumentáciu pre zmenu územného rozhodnutia stavby budú stavebné objekty SO 01 a SO 03 doplnené o toto znenie:
SO – 01 Rodinné domy – vo východnej časti záujmového územia stavby sa namiesto štyroch rodinných domov na pozemkoch parc. č. KN-C 5055/66, 5055/67, 5055/68 a 5055/69 umiestňuje deväť rodinných domov na pozemkoch parc. č. KN-C 5055/67, 5055/68, 5055/69 spolu s 5055/81, 5055/82, 5055/83, 5055/84, 5055/85, 5055/88 a 5055/89. Rodinné domy budú napojené na areálové rozvody a siete (vodovod, kanalizáciu, elektriku) novými prípojkami. Hlavné línie rozvodov týchto podzemných sietí sa nebudú meniť. Šesť rodinných domov bude napojených na pôvodnú navrhovanú cestnú komunikáciu a pre tri rodinné domy sa navrhuje nová vetva cestnej komunikácie.
SO – 03 Miestne komunikácie – rozšírenie tohto stavebného objektu bude v novej vetve cestnej komunikácie na pozemku parc. č. KN-C 5055/87 s napojením na ostatné časti komunikácií.
Ostatné stavebné objekty (SO 02, SO 04 - SO 14) ostávajú v platnosti a nezmenené v zmysle pôvodného právoplatného rozhodnutia o umiestnení stavby zo dňa 24.05.2012 pod č. 3218/2011-06-Do a právoplatného rozhodnutia o zmene územného rozhodnutia o umiestnení stavby zo dňa 19.04.2018, pod č. 2285/2018-33561-VYST-Šm.
Pre zmenu umiestnenia stavby a projektovú prípravu sa určujú tieto podmienky:
Akékoľvek zmeny tohto rozhodnutia môže povoliť iba príslušný stavebný úrad a pozemky musia byť využité len na určený účel.
Okresný úrad Rožňava, odbor starostlivosti o životné prostredie, Ernesta Rótha 30, Rožňava, orgán štátnej vodnej správy, vo svojom vyjadrení pod č. OU-RV-OSZP-2019/003739, zo dňa 29.03.2019 určil podmienky:
Projektovú dokumentáciu stavby prerokovať s Východoslovenskou vodárenskou spoločnosťou, a.s., závod Rožňava ako prevádzkovateľom verejného vodovodu a verejnej kanalizácie v Meste Rožňava.
Projektovú dokumentáciu stavby prerokovať so Slovenským vodohospodárskym podnikom š.p. Odštepný závod Banská Bystrica ako správcom drobného toku Breziny.
Do projektovej dokumentácie stavby doplniť odstupové vzdialenosti rodinných domov a novej vetvy komunikácie od drobného vodného toku Breziny.
Ďalší stupeň projektovej dokumentácie stavby predložiť na vyjadrenie orgánu štátnej vodnej správy.
Stavba podlieha vydaniu súhlasu na uskutočnenie stavby podľa § 27 vodného zákona.
Okresný úrad Rožňava, odbor starostlivosti o životné prostredie, orgán štátnej správy odpadového hospodárstva, Ernesta Rótha 30, Rožňava vo svojom vyjadrení pod č. OU-RV-OSZP-2019/003690, zo dňa 28.03.2019 žiada dodržať tieto podmienky:
S odpadmi, ktoré budú vznikať počas realizácie stavby, je potrebné nakladať v súlade so zákonom č. 79/2015 Z. z. a právnymi predpismi vydanými na jeho základe a je potrebné ich zaraďovať v zmysle vyhlášky MŽP SR č. 365/2015 Z. z. – katalóg odpadov.
Ku kolaudačnému konaniu musia byť všetky druhy odpadov, ktoré vznikli počas realizácie stavby odvezené o čom je potrebné predložiť doklad (zmluvu, potvrdenie) o zneškodnení, resp. zhodnotení vzniknutých odpadov počas realizácie stavby príslušnému stavebnému úradu a na Okresný úrad Rožňava, odbor starostlivosti o životné prostredie, úsek štátnej správy odpadového hospodárstva.
Okresný úrad Rožňava, pozemkový a lesný odbor, Rožňava vo svojom vyjadrení č.: OU-RV-PLO-2019/003500-002 zo dňa 01.03.2019, žiada dodržať tieto podmienky (pre pozemky parc. č. C KN č. 5055/66, 055/67, 5055/68 a 5055/69 v k.ú. Rožňava):
Investor je povinný pred vydaním stavebného povolenia požiadať Okresný úrad Rožňava, pozemkový a lesný odbor o vydanie rozhodnutia o trvalom odňatí poľnohospodárskej pôdy v zmysle § 17 zákona NR SR č. 220/2004 Z.z. o ochrane a využívaní poľnohospodárskej pôdy a o zmene zákona č. 245/2003 Z.z. o integrovanej prevencii a kontrole znečisťovania životného prostredia a o zmene a doplnení niektorých zákonov, v znení neskorších zmien a doplnkov.
Slovenský vodohospodársky podnik š.p. Odštepný závod Banská Bystrica, vo svojom vyjadrení č. CS SVP OZ BB 449/2019/14, CZ 5841/2019 – 342080, zo dňa 16.04.2019 uviedol:
V súvislosti so správou vodného toku Hasácky je potrebné upozorniť na oprávnenie, na základe ktorého môže správca vodného toku v zmysle § 49 Zákona NR SR č. 364/2004 Z. z. o vodách v znení neskorších predpisov pri výkone jeho správy užívať pobrežné pozemky. Pobrežnými pozemkami sú pri drobných vodných tokoch pozemky do vzdialenosti 5,0 m od ich brehovej čiary.
Vodný tok Hasácky nemá v záujmovom území upravené odtokové pomery. Pri prechode povodňových prietokov môže dochádzať k zaplavovaniu priľahlého územia a tým aj objektov tam situovaných. V súvislosti s výstavbou rodinného domu v blízkosti jeho koryta upozorňujeme, že SVP, š. p. OZ Banská Bystrica nebude zodpovedať za škody spôsobené účinkami vôd, splavenín a ľadu, ako i škody vzniknuté pri mimoriadnych udalostiach podľa § 49 ods. 5 zákona o vodách č. 364/2004 Z. z. v znení neskorších predpisov, t. j. aj zaliatím územia, vybrežením vody z koryta vodného toku, prípadne zaliatím územia vnútornými vodami. Tieto škody bude v plnom rozsahu a na vlastné náklady znášať majiteľ rodinného domu.
Počas výstavby je neprípustné uskladňovať stavebný ani iný materiál do koryta vodného toku, na pobrežných pozemkoch a ani v blízkosti vodného toku.
Je potrebné zabezpečiť, aby počas realizácie stavebných prác nebola ohrozená kvalita povrchových a podzemných vôd, dbať o ochranu vôd a zdržať sa činností, ktoré môžu negatívne ovplyvniť prirodzený režim vôd vo vodnom toku, znečistiť vodu, alebo inak ohroziť jej kvalitu.
Ostatné podmienky uvedené v územnom rozhodnutí o umiestnení predmetnej stavby vydané Mestom Rožňava, stavebným úradom dňa 24.05.2012 pod č. 3218/2011-06-Do, ktoré nadobudlo právoplatnosť 02.07.2012, ako aj v rozhodnutí o zmene územného rozhodnutia o umiestnení stavby zo dňa 19.04.2018, pod č. 2285/2018-33561-VYST-Šm, ktoré nadobudlo právoplatnosť 01.06.2018 zostávajú v platnosti.
Toto rozhodnutie podľa § 40 ods. 1 stavebného zákona v znení neskorších predpisov platí dva roky odo dňa nadobudnutia právoplatnosti. Nestratí však právoplatnosť, ak v tejto lehote bude podaná žiadosť o stavebné povolenie zmeny stavby umiestnenej týmto rozhodnutím. Podľa § 40 ods. 4 stavebného zákona je územné rozhodnutie záväzné aj pre právnych nástupcov jeho navrhovateľa a ostatných účastníkov územného konania.
MON – DREV s.r.o., so sídlom Budulovská 3043, 045 01 Moldava nad Bodvou, podal dňa 11.02.2019 na tunajšom stavebnom úrade návrh na vydanie zmeny územného rozhodnutia o umiestnení stavby: „OBYTNÁ ZÓNA POD GOMBÁŠOM ROŽŇAVA“.
Dňom podania návrhu bolo konanie o zmene územného rozhodnutia začaté.
Rozhodnutie o umiestnení predmetnej stavby pre spoločnosť DAVID TRADE s.r.o., Jazerná č. 1, Košice bolo vydané Mestom Rožňava, stavebným úradom dňa 24.05.2012 pod
č. 3218/2011-06-Do, ktoré nadobudlo právoplatnosť 02.07.2012. Umiestnenie stavby bolo v rozsahu 14 stavebných objektov (SO 01 - SO 14). Medzi spoločnosťou DAVID TRADE s.r.o., Jazerná č. 1, Košice a navrhovateľom - spoločnosťou MON – DREV s.r.o., Budulovská 3043, Moldava nad Bodvou bola dňa 18.10.2017 uzavretá dohoda o postúpení práv a povinností z uvedeného územného rozhodnutia.
Dňa 28.08.2012 Obvodný úrad životného prostredia, Rožňava rozhodnutím
č. 2012/00463 vydal povolenie na uskutočnenie vodných stavieb (stavebné objekty SO 04, SO 05, SO 06, SO 07) v rámci stavby „OBYTNÁ ZÓNA POD GOMBÁŠOM“, v nadväznosti na vydané územné rozhodnutie.
Dňa 19.04.2018 tunajší stavebný úrad vydal rozhodnutie o zmene územného rozhodnutia pod č. 2285/2018-33561-VYST-Šm, ktoré nadobudlo právoplatnosť 01.06.2018, pričom zmena bola v rozsahu čiastočnej úpravy týkajúcej sa umiestnenia stavebných objektov: SO – 05 Pripojovacie potrubie – verejný vodovod a SO – 07 Pripojovacie potrubie – verejná kanalizácia.
Dňa 28.02.2018 bolo vydané Mestom Rožňava, špeciálnym stavebným úradom stavebné povolenie pod č. 231/2018-19503-VYST ktoré nadobudlo právoplatnosť 28.02.2018 a ktorým bol v rámci stavby „OBYTNÁ ZÓNA POD GOMBÁŠOM ROŽŇAVA“ povolený stavebný objekt SO 03 Komunikácie a spevnené plochy .
Dňa 17.04.2018 bolo vydané Mestom Rožňava, stavebným úradom stavebné povolenie pod č. 195/2018-32598-VYST-Šm, ktoré nadobudlo právoplatnosť 10.04.2018 a ktorým boli v rámci stavby „OBYTNÁ ZÓNA POD GOMBÁŠOM ROŽŇAVA“ povolené stavebné objekty: SO 09 Prípojka VN, SO 10 Trafostanica, SO 11 NN rozvody a SO 14 NN prípojka elektrickej energie (odberné elektrické zariadenia - OEZ).
Navrhovaná zmena územného rozhodnutia je na pozemkoch parc. č. KN-C 5055/66, 5055/67, 5055/68 a 5055/69 v k. ú. Rožňava, v rozsahu zmeny stavebných objektov:
SO – 01 Rodinné domy – vo východnej časti záujmového územia stavby sa namiesto štyroch rodinných domov na pozemkoch parc. č. KN-C 5055/66, 5055/67, 5055/68 a 5055/69 umiestňuje deväť rodinných domov s menšou zastavanou plochou na rozlohovo menších pozemkoch parc. č. KN-C 5055/67, 5055/68, 5055/69 spolu s 5055/81, 5055/82, 5055/83, 5055/84, 5055/85, 5055/88 a 5055/89, za dodržania koeficientu zastavanosti, podľa záväznej časti platného Územného plánu mesta Rožňava. Rodinné domy budú napojené na areálové rozvody a siete (vodovod, kanalizáciu, elektriku) novými prípojkami. Hlavné línie rozvodov týchto podzemných sietí sa nebudú meniť. Šesť rodinných domov bude napojených na pôvodnú navrhovanú cestnú komunikáciu a pre tri rodinné domy sa navrhuje nová vetva cestnej komunikácie.
Stavebný úrad v súlade s ustanoveniami § 36 ods. 1 stavebného zákona dňa 26.02.2019 oznámil začatie územného konania o zmene územného rozhodnutia všetkým známym účastníkom konania, dotknutým orgánom, správcom a vlastníkom inžinierskych sietí a pretože boli stavebnému úradu dobre známe pomery staveniska a žiadosť poskytovala dostatočný podklad pre posúdenie navrhovanej stavby, upustil v zmysle § 36 ods. 2 stavebného zákona od miestneho zisťovania a ústneho pojednávania. Ostatným účastníkom konania, ktorí môžu byť stavbou priamo dotknutí, bolo oznámenie doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
Účastníci konania v zmysle § 36 ods. 2 stavebného zákona mohli uplatniť svoje pripomienky a námietky najneskôr do 7 pracovných dní odo dňa doručenia oznámenia, inak k nim nebude prihliadnuté. V rovnakej lehote mali oznámiť svoje stanoviská dotknuté orgány, inak podľa § 36 ods. 3 stavebného zákona sa má za to, že ich stanovisko je kladné.
Mesto Rožňava ako príslušný stavebný úrad posúdil návrh na zmenu umiestnenia predmetnej stavby v rozsahu uvedených stavebných objektov podľa § 37 stavebného zákona a zistil, že jej umiestnenie zodpovedá hľadiskám starostlivosti o životné prostredie, resp. že týmto hľadiskám neodporuje, ani životné prostredie neohrozuje.
Stanoviská a vyjadrenia účastníkov konania a dotknutých orgánov štátnej správy sú súhlasné, prípadne s pripomienkami a podmienkami. Ich pripomienky a podmienky sú zahrnuté do podmienok predmetného rozhodnutia o zmene územného rozhodnutia o umiestnení stavby.
Projekt zmeny dokumentácie pre územné rozhodnutie v dvoch vyhotoveniach, vypracovaný v 02/2019.
Územné rozhodnutie o umiestnení predmetnej stavby vydané Mestom Rožňava, stavebným úradom dňa 24.05.2012 pod č. 3218/2011-06-Do, ktoré nadobudlo právoplatnosť 02.07.2012.
Dohoda o postúpení práv a povinností z územného rozhodnutia vydaného Mestom Rožňava, stavebným úradom dňa 24.05.2012 pod č. 3218/2011-06-Do, ktoré nadobudlo právoplatnosť 02.07.2012, medzi spoločnosťou DAVID TRADE s.r.o., Jazerná č. 1, Košice ako postupcom a spoločnosťou MON – DREV s.r.o., Budulovská 3043, Moldava nad Bodvou ako postupníkom, uzatvorená dňa 18.10.2017.
Rozhodnutie - povolenie na uskutočnenie vodných stavieb vydané dňa 28.08.2012 Obvodným úradom životného prostredia, Šafárikova 17, Rožňava, pod č. 2012/00463.
Stavebné povolenie vydané dňa 28.02.2018 Mestom Rožňava, špeciálnym stavebným úradom pod č. 231/2018-19503-VYST, ktoré nadobudlo právoplatnosť 28.02.2018 a ktorým bol v rámci stavby „OBYTNÁ ZÓNA POD GOMBÁŠOM ROŽŇAVA“ povolený stavebný objekt SO 03 Komunikácie a spevnené plochy .
Stavebné povolenie vydané dňa 17.04.2018 Mestom Rožňava, pod č. 195/2018-32598-VYST-Šm, ktoré nadobudlo právoplatnosť 10.04.2018 a ktorým boli v rámci stavby „OBYTNÁ ZÓNA POD GOMBÁŠOM ROŽŇAVA“ povolené stavebné objekty: SO 09 Prípojka VN, SO 10 Trafostanica, SO 11 NN rozvody a SO 14 NN prípojka elektrickej energie (odberné elektrické zariadenia - OEZ).
Rozhodnutie o zmene územného rozhodnutia zo dňa 19.04.2018 pod č. 2285/2018-33561-VYST-Šm, ktoré nadobudlo právoplatnosť 01.06.2018.
Stanovisko na účely územného konania vydané Okresným riaditeľstvom Hasičského a záchranného zboru v Rožňave, Šafárikova 63, Rožňava zo dňa 07.03.2019 pod č. ORHZ-RV1-228-016/2019.
Vyjadrenie k projektovej dokumentácii od Okresného úradu Rožňava, odboru starostlivosti o životné prostredie, Ernesta Rótha 30, Rožňava, pod č. OU-RV-OSZP-2019/003697, zo dňa 27.03.2019.
Vyjadrenie k projektovej dokumentácii od Okresného úradu Rožňava, odboru starostlivosti o životné prostredie, orgánu štátnej správy odpadového hospodárstva, Ernesta Rótha 30, Rožňava, pod č. OU-RV-OSZP-2019/003690, zo dňa 28.03.2019.
Vyjadrenie k územnému konaniu od Okresného úradu Rožňava, odboru starostlivosti o životné prostredie, orgánu štátnej správy odpadového hospodárstva, Ernesta Rótha 30, Rožňava, pod č. OU-RV-OSZP-2019/003605, zo dňa 29.03.2019.
Vyjadrenie k projektovej dokumentácii od Okresného úradu Rožňava, odboru starostlivosti o životné prostredie, orgánu štátnej správy ochrany ovzdušia, Ernesta Rótha 30, Rožňava, pod č. OU-RV-OSZP-2019/003703, zo dňa 28.03.2019.
Vyjadrenie k projektovej dokumentácii od Okresného úradu Rožňava, odboru starostlivosti o životné prostredie, orgánu štátnej vodnej správy, Ernesta Rótha 30, Rožňava, pod č. OU-RV-OSZP-2019/003739, zo dňa 29.03.2019.
Vyjadrenie k zmene územného rozhodnutia od Okresného úradu Rožňava, odboru starostlivosti o životné prostredie, orgánu štátnej vodnej správy, Ernesta Rótha 30, Rožňava, pod č. OU-RV-OSZP-2019/003522, zo dňa 29.03.2019.
Vyjadrenie k územnému konaniu stavby vydané Okresným úradom Rožňava, pozemkovým a lesným odborom, Ernesta Rótha 30, Rožňava pod č.: OU-RV-PLO-2019/003500-002 zo dňa 01.03.2019.
Vyjadrenie k projektovej dokumentácii od Východoslovenskej vodárenskej spoločnosti, a.s., závod Rožňava, pod č. 34834/2019/0, 178/2019, zo dňa 16.04.2019.
Vyjadrenie k stavbe od Slovenského vodohospodárskeho podniku š.p. Odštepný závod Banská Bystrica, zo dňa 16.04.2019, pod č. CS SVP OZ BB 449/2019/14, CZ 5841/2019 – 342080.
Stavebný úrad v priebehu konania nezistil dôvody, ktoré by bránili vydaniu rozhodnutia o zmene územného rozhodnutia o umiestnení tejto stavby a preto rozhodol tak, ako sa uvádza vo výroku tohto rozhodnutia.
Správny poplatok za vydanie zmeny územného rozhodnutia bol zaplatený v hotovosti dňa 11.02.2019 do pokladnice správneho orgánu v hodnote 100 € podľa položky 59 písm. a) bod 2. pre právnickú osobu „Sadzobníka správnych poplatkov“ tvoriaceho prílohu zákona
Situácia M 1_500
Situácia M 1_2000
Touto verejnou vyhláškou sa doručuje rozhodnutie o zmene územného rozhodnutia o umiestnení stavby ostatným účastníkom konania – účastníci územného konania, ktorého výsledkom bolo vydané územné rozhodnutie zo dňa 24.05.2012 pod č. 3218/2011-06-Do – rozhodnutie o zmene územného rozhodnutia je doručené verejnou vyhláškou zverejnenou po dobu 15 dní na úradnej tabuli a webovej stránke mesta Rožňava.
© Mesto Rožňava, 9. 4. 2019 Ing. Erika Šmelková, Odbor výstavby, ÚP, ŽP a PK, Mestský úrad v Rožňave
Publikované: 18.04.2019 18:25 hod.